Poklevskių-Kozelų koplyčia

Poklevskių-Kozelų šeimos koplyčia-mauzoliejus yra Antakalnio I kaime, Ukmergės rajone, į rytus nuo Ukmergės. Vietinės reikšmės architektūrinis ir sakralinis paminklas, nuo 2007 m. įrašytas į LR Kultūros paveldo registrą (unik. kodas ).

Geltonų plytų mūro koplyčia stūkso už 0,4 km į rytus nuo magistralės  (priešingoje pusėje nuo Ukmergės), miško pakraštyje. Sunkiai pasiekiama tarp miškelių ir dirbamų laukų bei atokiau stovinčių pavienių sodybų. Į čia nėra privažiavimo kelio. Iki artimiausios sodybos galima privažiuoti iš kelio , pasukus ties kelio rodykle „Antakalnis I – 1 km. Antakalnis II – 0,6 km“. Koplyčia apleista, stelbiama krūmų ir medžių, nuniokota (2014 m. vasaros duomenimis).

 Istorija 

Kozielų-Poklevskių bajorų giminės koplyčia pastatyta 1912 m. Joje tarpukariu vykdavo gausiai aplinkinių gyventojų lankomos pamaldos. Šeimos nariai čia buvo laidojami iki pat 1949 m., kai ją uždarė. Visi palaikai iš rūsio 1971 m. buvo išgabenti kitur.

Kadangi koplyčia yra Pašilės Šv. Barboros parapijos teritorijoje,http://kaunoarkivyskupija.lt/pasile/ buvo išsiųstas užklausimas Kauno arkivyskupijos kurijai dėl jos nuosavybės.http://www.gzeme.lt/index.php?s_id=1&n_id=2337 2012 m. Ukmergės rajono apylinkės teismo nutartimi koplyčia pripažinta bešeimininkiu nekilnojamojo turto objektu ir perduota Ukmergės rajono savivaldybės nuosavybėn.Ukmergės rajono apylinkės teismo nutartis 

2015 m. Ukmergės rajono savivaldybė nusprendė netradicinį architektūros objektą parduoti viešajame aukcione.Ukmergės rajone parduodamas šeimos mauzoliejus 

 Nuotraukos 


 Taip pat skaitykite 

 Taukelių koplyčia

 Šaltiniai 

 Nuorodos 

 Poklevskių-Kozelų šeimos koplyčia (pamirsta.lt)
 Vakaras Poklevskių-Kozelų šeimos koplyčioje (nuotraukos)

Kategorija:Ukmergės rajono koplyčios
Kategorija:Neogotika Lietuvoje